ΓΡΑΠΤΗ ΕΡΩΤΗΣΗ E-0940/00

υποβολή: Raffaele Costa (PPE-DE) προς την Επιτροπή

(29 Μαρτίου 2000)

Θέμα: Τορίνο και η ιταλική πρόταση κατάταξης των περιοχών του στόχου 2

Την 1 Μαΐου 1999, η Ιταλίαπέβαλε την πρότασή της σχετικά με την κατάταξη των περιοχών του στόχου 2 των Διαρθρωτικών Ταμείων για την περίοδο 2000-2006, η οποία όμως απορρίφθηκε. Τα στοιχεία που χρησιμοποίησε η Ιταλία τα οποία βασίζονταν στα τοπικά συστήματα εργασίας δεν συμφωνούσαν με τα στοιχεία της Eurostat για τις διοικητικές περιφέρειες στις οποίες αναφερόταν η Ευρωπαϊκή Επιτροπή (στοιχεία αναφοράς για όλα τα κράτη μέλη): η Ιταλία πρέπει συνεπώς να αναπροσαρμόσει την πρότασή της.

Το θέμα αυτό αφορά ιδιαίτερα το Τορίνο με τους 936.000 κατοίκους του: σύμφωνα με τα στοιχεία για την ανεργία στο Τορίνο κατά την περίοδο 1995-1997, το Τορίνο δεν θα μπορούσε να είναι επιλέξιμο για τον στόχο 2 (εκτός ανπολογιστούν και οι επιδοτούμενοι άνεργοι, θέση δικαιολογημένη που κατά παράδοξο, όμως, τρόπο η Ευρωπαϊκή Ένωση δεν συμμερίζεται) ενώ τα στοιχεία που είναι σχετικά πιο πρόσφατα (1996-1998) θα επέτρεπαν στο Τορίνο και σε μεγάλο μέρος της πόλης να ενταχθούν στις περιοχές του στόχου 2.

Για την περίοδο 2000-2006, η Ιταλία δικαιούται περίπου 4.000 δισεκατομμύρια (για τον στόχο 2) από την Ευρωπαϊκή Ένωση: στο Πιεμόντε θα έπρεπε να αναλογούν περίπου 1400 δισεκατομμύρια (λαμβάνοντας όμωςπόψη τις κρατικές συγχρηματοδοτήσεις) και τούτο για περίοδο 7 ετών. Το Τορίνο θα έπρεπε να λάβει (ακόμη και βάσει των στοιχείων του παρελθόντος οπολογισμός ευσταθεί) περισσότερα από 100 δισεκατομμύρια ετησίως.

Χρειάζεται ωστόσο να δώσουν τελικά οι Βρυξέλλες τη συναίνεσή τους: εκτιμά η Επιτροπή ότι θαπάρχουν νέα εμπόδια; Ποια προβλήματα μένουν ακόμη να επιλυθούν; Ποιο είναι το χρονοδιάγραμμα για τον καθορισμό, έστω και καθυστερημένο, των διαδικασιών; Έχει διασφαλιστεί η εθνική συγχρηματοδότηση;

Γνωρίζει η Επιτροπή ότι κάθε μέρα καθυστέρησης σημαίνει απώλεια προοπτικών ανάκαμψης για την κοινότητα του Πιεμόντε και για το Τορίνο;

Απάντηση του κ. Barnier εξ ονόματος της Επιτροπής

(12 Μαΐου 2000)

Την 1 Μαΐου 1999, οι ιταλικές αρχές διαβίβασαν στην Επιτροπή την πρότασή τους για την κατάταξη σε ζώνες στο πλαίσιο του Στόχου 2. Στις 11 Οκτωβρίου 1999, η Επιτροπή απάντησε ότι η πρόταση δεν ήταν αποδεκτή διότι δεν τηρούσε τις διατάξεις του άρθρου 4 παράγραφος 4 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(1) που προβλέπουν ότι τουλάχιστον το 50 % του επιλέξιμου πληθυσμού πρέπει να καλύπτεται βάσει των κοινοτικών κριτηρίων που αναφέρονται στις παραγράφους 5 και 6 του εν λόγω άρθρου.

Για την εφαρμογή των εν λόγω κοινοτικών κριτηρίων, πρέπει να χρησιμοποιούνται οι ίδιες στατιστικές σειρές σε όλα τα κράτη μέλη, προκειμένου αυτά να τυγχάνουν ίδιας μεταχείρισης. Σύμφωνα με την παράγραφο 2 του άρθρου 4, η Επιτροπή διαβίβασε, από τις 23 Ιουνίου 1999, σε όλα τα ενδιαφερόμενα από τον Στόχο 2 κράτη μέλη τα στατιστικά στοιχεία σχετικά με τα εν λόγω κριτήρια. Σε συμφωνία με την απόφαση που έλαβε το Συμβούλιο, επρόκειτο για στοιχεία διαθέσιμα τη στιγμή του Ευρωπαϊκού Συμβουλίου του Βερολίνου. Για το ποσοστό ανεργίας, αυτό σημαίνει ότι τα στοιχεία που ελήφθησανπόψη αφορούν τα έτη 1995-1996 και 1997. Τα στοιχεία αυτά χρησιμοποιήθηκαν για να οριστεί η κατάταξη σε ζώνες του Στόχου 2 στα έντεκα κράτη μέλη, για τα οποία η Επιτροπή θεσπίζει στο εξής τον κατάλογο των ζωνών που είναι επιλέξιμες για την περίοδο προγραμματισμού 2000-2006.

Βάσει των στοιχείων αυτών, η επαρχία του Τορίνο, δεν ανταποκρίνεται στα κριτήρια που περιέχονται στις παραγράφους 5 και 6 του άρθρου 4 του γενικού κανονισμού των Διαρθρωτικών Ταμείων. Η Επιτροπήπέδειξε ωστόσο ότι οι ζώνες της εν λόγω επαρχίας θα μπορούσαν κάλλιστα να είναιποψήφιες για επιλεξιμότητα βάσει του Στόχου 2 στο πλαίσιο των εθνικών προτεραιοτήτων, σύμφωνα με τα κριτήρια των παραγράφων 7 έως 9 του άρθρου 4.

Στις 11 Οκτωβρίου 1999, η Επιτροπή κάλεσε τις ιταλικές αρχές να εκφωνήσουν, το ταχύτερο δυνατό, μια αναθεωρημένη πρόταση των επιλέξιμων ζωνών του Στόχου 2 σύμφωνα με τις κανονιστικές διατάξεις που είχαν θεσπιστεί ομόφωνα από το Συμβούλιο. Η Επιτροπή λυπάται που μέχρι σήμερα δεν έχει λάβει καμία νέα πρόταση. Έχει εξάλλουπενθυμίσει επανειλημμένως στις ιταλικές αρχές την ανάγκη επείγουσας διαβίβασης μιας τέτοιας πρότασης, προκειμένου να μη μειονεκτήσουν οι σχετικές περιοχές, δεδομένου ότι η Ιταλία είναι το μόνο κράτος μέλος για το οποίο δεν έχει ακόμη καθοριστεί η κατάταξη σε ζώνες του Στόχου 2.

Η απόφαση της Επιτροπής της 1ης Ιουλίου 1999 ορίζει σε 2 522 εκατ. (τιμές 1999) την επιχορήγηση των Διαρθρωτικών Ταμείων προς την Ιταλία βάσει του Στόχου 2 για την περίοδο προγραμματισμού 2000-2006. Η απόφαση αυτή δεν θα τροποποιηθεί λόγω της καθυστέρησης που σημειώθηκε στον ορισμό των επιλέξιμων ζωνών.

Μόλις καταρτισθεί ο κατάλογος των επιλέξιμων ζωνών του Στόχου 2 από την Επιτροπή, βάσει αναθεωρημένης πρότασης που πρέπει να διαβιβαστεί από τις ιταλικές αρχές, θα εναπόκειται σ'αυτές να αποφασίσουν την κατανομή της επιχορήγησης μεταξύ των διαφόρων σχετικών περιφερειών. Οι ιταλικές αρχές θα πρέπει να μεριμνήσουν ώστε να συγκεντρωθεί η παρέμβαση των Διαρθρωτικών Ταμείων στις ζώνες που βρίσκονται στη δυσχερέστερη κατάσταση.

(1) ΕΕ L 161 της 26.6.1999.